《寄王舜华》
明代·吴孺子

夫子只高卧，世人空自忙。
读书一万卷，过目不能忘。
曲涧浮春水，孤村集众芳。
此时犹未起，红日到山房。

作者简介：浙江兰溪人，一作金华人，字少君，号破瓢道人、嫩和尚、玄铁、元道人、赤松山道人。家本富有，中年妻死，弃其产，购法书名画，游江湖间。好《离骚》、《老》、《庄》，长于鉴别古物。工诗，善画鸡鹜水鸟。后居僧寺，隆庆末卒。